Okresná prokuratúra Zvolen 
Trhová 1, 960 19 Zvolen 1 	

Sp. zn. : 2 Pv 724/12/6611	Zvolen, 28.3.2013
EEČ : 2-51-51-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Zvolen
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
od 01.01.2012 do 28.3.2013 si riadne neplnil svoju zákonnú vyživovaciu povinnosť napriek tomu, že mu bola určená rozsudkom Okresného súdu vo Zvolene pod č. k. XXXXX právoplatným dňa XXXXX, prispievať na výživu svojich maloletých detí a to XXXXX, nar. XXXXX a XXXXX, nar. XXXXX sumou vo výške 30 % zo sumy životného minima na každé dieťa zvlášť, mesačne splatných vždy do 20-teho dňa v mesiaci k rukám starej matky XXXXX, nar. XXXXX, trvale bytom XXXXX, XXXXX, čím za uvedené obdobie dlhuje na výživnom sumu vo výške 525,20 ,-€, 

lebo zanikla trestnost cinu

Odôvodnenie:
Na Obvodnom oddelení Policajného zboru v Krupine bolo pod ČVS:XXXXX vedené trestné stíhanie proti obvinenému XXXXX za prečin zanedbania povinnej výživy podľa § 207 odseku 1 Trestného zákona, ktorého sa mal dopustiť spôsobom uvedeným vo výrokovej časti tohto uznesenia. 

Vo veci bolo vykonané skrátené vyšetrovanie, počas ktorého okrem výsluchu obvineného XXXXX boli vykonané aj ďalšie dôkazy, a to výsluch poškodenej XXXXX, boli zadovážené rozsudky Okresného súdu vo Zvolene č. k. XXXXX zo dňa XXXXX, fotokópie poštových poukazov, potvrdenie sumy životného minima, správy na obvineného XXXXX a výpis z registra trestov obvineného.   

Z nadobudnutého dôkazného materiálu vyplynulo, že uvedeného prečinu sa dopustil XXXXX, ktorý si neplnil svoju vyživovaciu povinnosť voči svojim deťom XXXXX a XXXXX napriek tomu, že mu táto vyplývala z rozhodnutia Okresného súdu vo Zvolene č.k. XXXXX čím mu vznikol dlh tak, ako je to vyššie uvedené. Obvinený XXXXX, nar. XXXXX dlh, ktorý mu vznikol, uhradil v plnej výške a to tým spôsobom, že v mesiaci december 2012 uhradil poštovými poukážkami výživné vo výške 100,- € za každé dieťa, v mesiaci január 2013 sumu v celkovej výške 750,- € a v mesiaci február 2013 sumu vo výške 50,- € a 100,- €. V mesiaci marec 2013 osobne odovzdal poškodenej k jej rukám sumu vo výške 106,60 €.  

V priebehu skráteného vyšetrovania bol k veci vypočutý XXXXX  v procesnom postavení obvineného. V zápisnici o výsluchu obvineného zo dňa 01.03.2012 k veci vypovedal, sže i je vedomý vyživovacej povinnosť, ktorú si riadne neplnil od 1.1.2012, pričom ale dlh, ktorý mu vznikol uhradil v plnej výške do konca mesiaca marec 2013. Ku koncu roka 2012 si zohnal brigádu, kde si zarobil nejaké peniaze, a preto zaslal poštovými poukážkami dlžné výživné postupnými splátkami, čím si dodatočne splnil svoju zákonnú vyživovaciu povinnosť.  

Svedkyňa - poškodená XXXXX vo svojej výpovedi zo dňa 05.12.2012, 28.02.2013 a 27.03.2013 uviedla, že obvinený si vyživovaciu povinnosť riadne a včas neplnil od 01.01.2012. Po oznámení veci na polícii jej však začal postupne dlh na výživnom splácať a to tak, že v mesiaci december 2012 jej uhradil poštovými poukážkami výživné vo výške 100,- € za každé dieťa, v mesiaci január 2013 sumu v celkovej výške 750,- € a v mesiaci február 2013 sumu vo výške 50,- € a 100,- €. Naposledy v mesiaci marec 2013 osobne odovzdal poškodenej k jej rukám sumu vo výške 106,60 €. Na záver uviedla, že nakoľko jej bolo výživné doplatené a dokonca eviduje aj preplatok na výživnom vo výške 21,80 €, považuje dlh za vyrovnaný v celom rozsahu, preto navrhuje konanie proti nemu zastaviť. 
 	 
Súčasťou spisového materiálu je aj rozsudok Okresného súdu vo Zvolene č. k. XXXXX zo dňa XXXXX ktorým boli mal. deti XXXXX, nar. XXXXX a XXXXX, nar. XXXXX zverené do náhradnej osobnej starostlivosti starej matke XXXXX. Rodičia XXXXX a XXXXX boli každý samostatne zaviazaný prispievať  na výživu detí vo výške 30 % zo sumy životného minima na každé nezaopatrené dieťa zvlášť počnúc dňom právoplatnosti rozsudku. Ďalej sa v spise nachádzajú fotokópie poštových poukazov, potvrdenie sumy životného minima, správy na obvineného XXXXX a výpis z registra trestov na obvineného XXXXX.   

Z odpisu z registra trestov je zrejmé, že obvinený bol v minulosti 4-krát súdom trestaný, naposledy v roku 2007, pričom sa jednalo spravidla o majetkovú trestnú činnosť. Všetky odsúdenia sú v súčasnosti už zahladené.
Zo zadovážených listinných dôkazov tiež vyplýva, že v období neplnenia vyživovacej povinnosti nebol obvinený evidovaný v evidencii uchádzačov o zamestnanie na príslušnom úrade práce, nepoberal žiadne dávky ani príspevky v hmotnej núdzi, pričom o ne ani nepožiadal. 
	
Vykonaným dokazovaním v priebehu prípravného konania bolo preukázané, že obvinený XXXXX svojím konaním mohol naplniť zákonné znaky skutkovej podstaty prečinu zanedbania povinnej výživy podľa § 207 odseku 1 Trestného zákona.

V zmysle ustanovenia § 215 odseku 1 písmena h/ Trestného poriadku prokurátor zastaví trestné stíhanie, ak zanikla trestnosť činu.
 
Trestnosť tohto trestného činu zaniká podľa § 86 písmena a/ Trestného zákona vtedy, ak trestný čin nemal trvalo nepriaznivé následky a páchateľ svoju povinnosť, vo vzťahu k oprávnenej osobe, a to k starej matke maloletých detí dodatočne splnil skôr, než sa súd odobral na záverečnú poradu.

Pretože obvinený svoju zákonnú povinnosť vyživovať iného určenú mu súdnym rozhodnutím dodatočne splnil v celom rozsahu a trestný čin nemal nepriaznivý vplyv na vývoj a vývin detí, súčasne nebol dôvod na zastavenie trestného stíhania z iného dôvodu, rozhodla som tak, ako je vyššie uvedené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Danica Škarbová
prokurátorka